કેટલાંક અજાણ્યા શખ્શોએ રાંચીમાં ભારતીય ક્રિકેટ ટીમના કપ્તાન મહેન્દ્ર સિંહ ધોનીના ઘર પર પત્થર મારો કર્યો છે . ઘટના ગઇકાલે એટલે કે બુધવારની છે . આ દિવસે ટીમ ઇન્ડિયા ઓસ્ટ્રેલિયા સામે ચોથી વનડે મેચ રમી રહી હતી . ઘટનામાં કોઇ નુકસાનના સમાચાર નથી . કહેવામાં આવી રહ્યું છે કે લોકોએ ધોનીના ઘર પર પત્થર ફેંક્યા , જોકે આ ઘટનામાં કોઇ ઘાયલ નથી થયું . ભારત - ઓસ્ટ્રેલિયા વનડે મેચ દરમિયાન આ ઘટના બનવા પામી હતી . જોકે મહેન્દ્ર સિંહ ધોનીના પરિવારે એ વાતનો ઇનકાર કર્યો છે કે આ ઘટનાને મેચ સાથે કોઇ લેવાદેવા છે . અત્રે ઉલ્લેખનીય છે કે હાલમાં ભારત અને ઓસ્ટ્રેલિયા વચ્ચે વનડે શ્રેણી ચાલી રહી છે . તેમજ ભારતે છેલ્લી બે મેચોમાં ખરાબ પ્રદર્શન કર્યું છે . તેમજ એક મેચમાં ઇશાંત શર્મા દ્વારા ખરાબ ઓવર કરવા બદલ ભારતે એક મેચ ગુમાવવી પડી હતી . તેમ છતાં ધોનીએ ઇશાંતને બાકીની મેચોમાં ટીમમાં રાખવાનો નિર્ણય કર્યો હતો . તેના આ નિર્ણય માટે કોઇ ક્રિકેટ પ્રેમીએ આ પત્થરમારો કર્યો હોય તેવી અટકળો છે .